**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 21.04.2021.**

**SKRAĆENI ZAPISNIK**

**SA 43. SJEDNICE UPRAVNOG VIJEĆA JU KAMENJAK**

održane u srijedu 21.04.2021.u 16:30 u prostorijama JU Kamenjak (prizemlje – Kuća prirode, stara škola u Premanturi).

Prisutni: Vlasta Iveša Mihovilović, Daniel Marušić i Matija Medica

Odsutna: Ivana Marić i Ljubomir Mezulić

Ostali: ravnatelj Aljoša Ukotić, voditeljica stručne službe Katarina Bulešić

**D N E V N I R E D**

1. Zamolba tvrtke Wreck j.d.o.o.
2. Potvrda računa
3. Zapisnik 39. sjednice UV
4. Razno

Predsjednik Upravnog vijeća JU Kamenjak otvara sjednicu i predlaže dnevni red.

Dnevni red se jednoglasno usvaja.

Za: 3 Protiv: 0

**AD.1. Zamolba tvrtke Wreck j.d.o.o.**

Ravnatelj JU Kamenjak upoznaje članove UV sa pristiglom zamolbom tvrtke Wreck j.d.o.o. za otvaranjem ronilačkog centra na k.č. 882/4 k.o. Premantura u uvali Polje.

Na 227. sjednici upravnog vijeća JU Kamenjak, od dana 09.03.2017. godine donesena je Odluka da ne postoji potreba za otvaranjem novih lokacija za koncesijska odobrenja na zaštićenom području značajnog krajobraza Donjeg Kamenjaka i medulinskog arhipelaga i koja je još uvijek na snazi.

Javna ustanova Kamenjak donijela je navedenu Odluku o nepostojanju potrebe za otvaranjem novih lokacija za koncesijska odobrenja kako bi se zaštitila obilježja zbog kojih je područje zaštićeno te kako ne bi došlo do opterećenja područja novim sadržajima.

Prostornim planom područja posebnih obilježja Donji Kamenjak i medulinski arhipelag (Službene novine Istarske županije 2/09) zabranjeni su zahvati koji bi u naravi značili otvaranje i probijanje novih cesta.

Članovi UV su suglasni da se postavi nadzorna kamera koja snima uživo, u uvali Polje koja će izričito biti usmjerena i gledati samo prema moru i to područje potonuća broda Vis koji je dan na koncesiju od strane općine Medulin.

Zahtjev za postavljanje objekta za otvaranje ronilačkog centra se jednoglasno odbija.

Za: 3 Protiv: 0

**AD.2. Potvrda računa**

Daje se suglasnost za plaćanje računa za nabavljenu robu i izvršene usluge.

|  |  |  |  |  |
| --- | --- | --- | --- | --- |
| REDNIBROJ | NAZIV DOBAVLJAČA | RAČUN | DATUM RAČUNA | IZNOS |
| 1. | CONSALTUM KOMPARIĆ doo | 30/POSL1/1 | 05.03.2021 | 47.875,00 kn |
| 2. | DARKO obrt za prijevoz,vl.Darko Folo | 3 | 30.03.2021 | 14.250,00 kn |
| 3. | KULIK,obrt za usluge ,vl.Ivica Lolić | 5/FIN/1 | 13.04.2021 | 15.000,00 kn |
| 4. | SVEUČILIŠTE JOSIPA JURJA STROSSMAYERA U OSIJEKU-REKTORAT | 2021/01-19 | 16.04.2021 | 21.875,00 kn |

Za:3 Protiv:0

**AD. 3. Zapisnik 39. sjednice UV - Natječaj za radno mjesto stručni suradnik za opće, pravne i kadrovske poslove 1 izvršitelj/ica na određeno vrijeme 1 godina (17. točka dnevnog reda)**

Članica UV Vlasta Mihovilović traži da se pod spomenutom 17. točkom dnevnog reda sa 39. sjednici UV izvrši nadopuna iste, s tekstom kako slijedi: „ odgađa se do potrebe novih poslova.“

Članovi UV jednoglasno usvajaju istu.

Za: 3 Protiv: 0

**AD. 4. Razno**

Ravnatelj JU Kamenjak upoznaje članove UV sa pristiglom ponudom Glas Istre novine d.o.o., za potrebe oglašavanja na važnost teme očuvanja zaštićenih prirodnih vrijednosti i dodatnog informiranja javnosti o aktivnostima i planovima JU Kamenjak. Ponuda se odnosi na period od 1. travnja do 31. rujna 2021. g., za šest stranica u tiskanom izdanju, mjesečna vrijednost oglašavanja iznosila bi 3.350,00 kn + PDV.

Članovi UV jednoglasno prihvaćaju ponudu.

Za: 3 Protiv:0

Ravnatelj JU Kamenjak upoznaje članove UV sa pristiglim ponudama za konstrukciju za biciklističku stazu. Ukupno su pristigle tri ponude, od kojih se prihvaća najpovoljnija, a to je tvrtka Autokoming d.o.o. Pula, gdje je za dobavu, izradu i montažu konstrukcije na lokaciji Kamenjak „Toreta“ iznos 36.000,00 kn i za lokaciju Kamenjak „Radovica“ iznos 9.850,00 kn.

Članovi UV jednoglasno prihvaćaju gore navedeno.

Za: 3 Protiv: 0

Voditeljica stručne službe Katarina Bulešić upoznaje članove UV sa pristiglom ponudom za biospeleološki monitoring špilje na Gradini kod Premanture. Ponuda Hrvatskog biospeleološkog društvo za izradu elaborata iznosi 12.000,00 kn +PDV.

Članovi UV jednoglasno prihvaćaju ponudu.

Za: 3 Protiv:0

Ravnatelj JU Kamenjak upoznaje članove UV sa zahtjevom za usluge organiziranog prijevoza putnika taksi vozilom na području JU Kamenjak. Pristigao zahtjev je od strane Taxi Aldo, vl. Aldo Rušnjak iz Pule. Budući da nisu predviđena izdavanja novih koncesijskih odobrenja za bilo koju djelatnost na području, ista se odbija.

Članovi UV jednoglasno odbijaju zamolbu.

Za:3 Protiv: 0

Ravnatelj JU Kamenjak upoznaje članove UV sa potrebom produljenja ugovora za pravne usluge, sa odvjetnicom Sonjom Bulić. Predlaže se produljenje ugovor sa istom do konca 2021. godine po istim uvjetima kao i do sada. Članovi UV jednoglasno prihvaćaju ponudu, te se nalaže ravnatelju da potpiše ugovor sa istom.

Za:3 Protiv:0

Predsjednik Upravnog vijeća

JU Kamenjak

Matija Medica

 **SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:**

* Odluka kojom se odbija zamolba tvrtke Wreck j.d.o.o. - usvojeno
* Ponuda Glas Istre novine d.o.o. za oglašavanjem u glasilu – usvojeno
* Ponuda tvrtke AUTOKOMING d.o.o. za konstrukciju a biciklističke staze – usvojeno
* Ponuda Hrvatskog biospeleološkog društva za potrebe monitoringa špilje na Gradini kod Premanture – usvojeno
* Odluka kojom se odbija Taxi Aldo za usluge prijevoza putnika na području JU Kamenjak - usvojeno
* Odluka kojom se prihvaća produljenje ugovora za pravne usluge sa odvjetničkim uredom Sonje Bulić - usvojeno